
JOANNI  GUNN, 

ARMIGERO, 

Cum,  Fratri  optime,  tibi  gratias  reddendi,  propter  beneficia  in¬ 
numera  quae  ex  te  accepi  occasio  idonea  mihi  felicitor  contigerit, 
laetissime  arrepio.  Atque  quidem  has  meorum  studiorum  primitias, 
Fratri  carissime,  pietatis  reverentiaeque  summae,  et  animi  gratis¬ 
sime  testimonium  sincerum,  accipias  velim.— Vale. 


Edinburgi, 
Cakndit  Augusti, 

DISSERTATIO  MEDICA 


IN  A  UG  VRALIS, 

DE 

ANGINA  PECTORIS. 


AUCTORE  GEO.  J.  GUNN. 


PREAFANDA. 

Corporis  viventis  partes  omnes,  vi  e  natura 

pollent  genus  suum,  et  speciem  conservandi ; 
singula  organa,^quamvis  peculiari  actioni  des¬ 
tinata,  tamen  in  hac  re  conveniunt ;  et  vita  ip¬ 
sa  est  talis  seriei  affectus  actionum  concurren¬ 
tium  et  consentientium. 

Cum  aliqua  pars  actionum  seriei,  in  natura¬ 
libus  ejus  functionibus  perturbatur,  morbum 
constituit,  qui  plus  minus  ita  periculosus,  ut 
actio  perturbata  ad  vitam  plus  minusve  neces¬ 
saria  est.  Inter  haec  organa,  sive  singula,  sive 

in  corpore  conjuncta,  quae  ad  corpus  huma¬ 
num  pertinent,  quaedam  sunt  ad  vitam  adeo 
necessaria,  ut  cessante  horum  actione,  vita  ipsa 
simul  extinguatur. 

Horum  organorum  omnium  sive  systema¬ 
tum,  quae  ad  vitam  conferunt,  cor  primarium 
organon  sanguinis  circuitus,  ejusdem  que  re¬ 
ceptaculum  maxime  sine  dubio  praestat.  Nam¬ 
que  ejus  actio  impeditur,  aut  suspenditur,  vita 
quoque  impedita  fit,  ac  suspensa. 

Quoniam  cor  ad  vitam  adeo  pertinet,  impri¬ 
mis  ejus  morbi  summam  medici  attentionem 
vindicant,  et  plus  horum  nullus,  quam  Angi-, 
na  Pectoris,  de  qua  sum  acturus  sequentibus 
paginis.  Morbus  enim  semper  est  periculi  ple¬ 
nus,  saepe  lethalis  ;  neque  cuique  aetati  aut 
sexui  parsurus. 

His  praemissis,  ad  definitionem,  historiam, 

causas,  diagnosin,  prognosin  atque  morbi  cu- 

\ 

rationem  progredimur  atque  de  singulis  in  or- . 
dine. 

DEFINiriO 

Signa,  quibus  luc  morbus  insignitur  vetus¬ 
tis  cognita  sunt,  ut  plane  patet  eorum  scripta 
inspiciendo.  HerOphilus,  verbi  gratia,  men¬ 
tionem  facit  morbi  quodammodo  similis  se¬ 
quentibus  verbis  ;  Ex  Angina  citra  judicium 
hypochondrii  dolor  cum  impotentia  et  tor- 
pore  insideose  accidit,  etiamsi  valde  modeste 
“  habere  videantur.*” 

Quamvis  vetusti  scriptores  probabiliter  hunc 
morbum  scirent,  et  quaedam  ejus  signa  prae¬ 
cipua  indicarent,  tamen  celeberrimus  Doctor 
Heberden  primus  accuratam  dedit  rationem 
ejus,  et  de  doloribus  pectoris  ita  elegantissime 
scribit :  ‘‘  Verum  dolores  pectoris,  quos  supra 
proposui,  sunt  leviculi :  superest  alius,  qui 
“  propter  conditiones  suas  minime  quotidianas. 


*  Vide  Coae.  Praenot.  Sect.  11. 

tum  propter  exitum  singularem,  paulo  fu- 
“  si  as  exponi  meretur ;  quo  pectus  adeo  angi- 
“  tur,  ut  non  immerito  angina  pectoris  appel- 
lari  possit.”^" 

Post  eum  multi  medici  primi  nominis  de 
hoc  vitio  in  medium  protulerunt ;  quales  Doc-; 
tores  Fotheegill,  Perceval,  Wall,  Hay- 
GAiiTii,  et  Pariiy.  Huic  ultimo  maxime  de¬ 
bemus,  quimultum  de  morbo  indicavit,  atque 
ejus  naturam  investigare  conatus  est,  et  os¬ 
tendere,  e  prava  actione  cordis  pendere. 

E  corporibus  sectis,  quae  post  mortem  scru¬ 
tavit,  anginam  pectoris  nihil  esse  nisi  synco¬ 
pen  quandam  affirmat;  itaque  in  Nosologia 
CuLLENi  includere  morbum  voluit,  cui  no¬ 
men  imponitur  Syncope  Anginosa.-\ 

CuLLENUS  celeb.  ejus  syncopen  (cardiacam) 
ita  definit :  “  Sine  causa  manifesta  saepe  re- 


*  Heberden  Comment.  C.  Ixx.  p.  508. 
4  Vide  Paery,  p.  68. 

dieiis  cum  palpitatione  coi  dis  vehementi  in 

intervallis.”  Nullus  autem  horum  auctorum 
aliquid  vitium  organicum  patefecit  quo  mor¬ 
bus  rite  definiretur. 

HISTORIA  MORBI. 

-Angina  Pectoris  e  paroxysmis  et  intermis¬ 
sionibus  constat,  cujus  signa  variant,  et  in  qui¬ 
busdam  aegrotantibus  plus  minusve  frequen¬ 
tia  sunt  secundum  causas,  quibus  inducuntur. 

Accedit  paroxysmus  sub  exercitatione,  quali 
aeger  post  pastum  utitur  locum  acclivem  as¬ 
cendendo.  Quadam  in  parte  pectoris  subito 
corripitur  acuto  dolore,  quem  suffocationis 
sensus  comitatur ;  qui  corpore  antrorsum  incli¬ 
nato  augetur,  sed  erecto  vel  etiam  retrorsum 
inclinato  sensus  molesti  et  alia  ingrata  levan¬ 
tur  et  gradatim  sistuntur.  Sed  in  aliis  exem¬ 
plis  sive  aeger  ambulat,  sive  sistit,  sive  retror¬ 
sum  inclinat,  aut  quocunque  in  statu  sc  habet, 
haud  tam  facile  abeunt  signa  ingrata. 


(>  DE  ANGINA  PECTORIS. 

\ 

Sed  in  multis  supervenit  paroxysmus  citra 
exercitationem  antecedentem,  aut  manifestam 
causam,  et  infelix,  sive  sedet,  ambulat,  aut 
stat,  languidus  et  defessus  evadit,  et  nonnun- 
quam  vertiginem,  et  calorem  thoracis  sentit, 
et  mucosi  quiddam  tussim  excitare. 

Dum  res  ita  se  habent,  respiratio  impeditur, 
et  valet  anxietas  magna ;  dolores  sinistrorsum 
apud  imum  sternum  nunc  adoriuntur,  et  ad 
brachium  sinistrum  ascendunt,  ab  eodem  tran¬ 
seunt,  et  totum  pectus  invadunt,  et  brachium 
dextrum  corripiunt,  et  ad  manus  usque  des¬ 
cendunt.  .  ‘ 

Brachiorum  autem  dolores  saepe  desunt. 

Dolores  Pectoris,  ructu  vel  fortasse  vomitu 
levantur  paucis  in  horis,  sed  nonnunquam 
quosdam  dies  perstant. 

In  quibusdam  aegrotantibus,  pulsus  in  pa¬ 
roxysmo  regulares  videntur,  dum  in  aliis  mag¬ 
nopere  subsident,  et  irregulares  et  intermit- 

tentes  fiunt,  non  modo  sub  paroxysmo,  sed 
quoque  sub  intermissione  doloris, 

Ante  Doctorem  Parry,  creditum  est  sem- 
per  adesse  cordis  palpitationes,  sed  ille  hoc 
'  nunquam  accidisse  ostendit,  in  Syncope  an- 
ginosa ;  et  adeo  debile  tantum  factum  esse- 
cor,  ut  ne  vix  micare  omnino  queat ;  et  ita 
aegrum  in  Syncopem  tantum  transire.  Mor¬ 
bus  enim,  inquit  ille,  a  commune  Syncope 
nihil  distat,  nisi  circa  regionem  cordis  dolor 
praegrediatur,  et  homine  apparente  in  sano 
statu,  facile  inducatur  aliqua  generale  exerci¬ 
tatione. 

Parum  perturbantur  naturales  functiones 
interdum  ventriculus  afficitur,  et  quodcunque 
ingestum  rejicit :  alvus  quoque  astricta  est. 
Plerumque  tamen  ventriculus  et  intestina  so¬ 
litis  muneribus  perfunguntur. 

Tempus,  quod  intercedit  inter  paroxysmos, 
admodum  variat ;  interdum  ad  mensem,  aut 

hebdomadam,  nonnunquam  ad  diem,  alias  vix 
ad  horam. 

Haud  raro  ab  initio  morbus  sua  sponte 
abit ;  et  aeger  paroxysmi  aliquamdiu  est 
immunis  ;  sed  saepius  redit  malum,  et  par¬ 
oxysmi  longiores  et  frequentiores  fiunt.  Mor¬ 
bo  ita  recurrente  plus  minus  ve  frequenter 
pro  aliquibus  annis,  miser  mortis  instantis 
sensu  et  timore  gravissimo  corripitur.  Im¬ 
minuuntur  pulsus  vis  ac  numerus,  frigescunt 
facies  et  extrema,  atque  sudores  egelidi  erum¬ 
punt,  et  violentus  paroxysmus  mortem  subito 
infert,  atque  miserum  aerumnis  eripit. 

DE  CAUSIS  MORBI. 

Causje  hujus  morbi,  pariter  ac  aliorum  mor¬ 
borum,  sua  natura  in  eas  enumerantur,  qui 
proclivitatem  dant,  excitant,  atque  morbum  ip¬ 
sum  faciunt.  Cum  praedisponentibus  incipiam, 
ad  quas  referuntur  actas,  sexus,  mala  confor 
matio  corporis. 

Hic  morbus  rarius  ante  annum  aetatis  quin¬ 
quagesimum  adoritur,  quibus  sunt  colla  bre¬ 
via,  capita  magna,  et  ad  plethoram  tendunt, 
atque  vitam  sedentariam  degunt,  et  quam  fae- 
minas,  frequentius  mares  aggreditur.  Quam¬ 
vis  Angina  Pectoris  inter  homines  media  aetate 
prodit,  et  mares  prae  faeminis  adoritur,  tamen 
sunt  morbi  exempla  inter  faeminas,  pueros 
etiam  que  infantes. 

Aqua  in  capite,  cavo  thoracis,  aut  in  peri¬ 
cardio,  multa  ac  diversa  vitia  organica  cordis 
atque  pulmonum,  quibus  addi  queant  muscu- 

lorum  inter  costas  para^^sis,  diaphragmatis 
laxitas,  asthma,  hepar  et  lien  magnopere  morbo 
auctus,  horumque  partium  morbi  nervosi  huic 
morbo  imprimis  predisponimt.  Sed  quae  pro¬ 
clivitatem  dant,  omnia  sunt,  perturbantia  aut 
minuentia  cordis  ipsius  actionem,  aut  vasorum 
magnorum  in  ejus  vicinitate.  Haec  inter  re¬ 
censeri  possunt  inflammatio  et  mala  quae  ean¬ 
dem  sequuntur  ;  quibus  adjiciantur  dilatatio, 
ossificatio,  calculi,  aneurisma,  vermes  et  peri¬ 
cardii  hydrops,  aliique  morbi  similes. 

Cadaveris  sectio  post  mortem  multis  in  ex¬ 
emplis,  squamulas  osseas  patefacit,  in  aortae 
superficie  interna,  circa  valvulas,  et  arterias 
coronarias.  Harum  arteriarum  ossificatio  cum 
pessimis  morbi  casibus  connecti  videtur,  atque 
morbus  ipse  earum  rigiditate  sola  oriens,  nam 
in  multis  hujus  morbi  casibus  cor  et  valvulae 
ejus  sana  fuissent. 

In  quibusdam  exemplis  hae  ossificationes 
ultra  limites  arterialis  systematis' inveniuntur ; 
et  costarum  cartilagines  plus  minusve  ossi- 

quod  ossificam  dia  thesin  indicare  po¬ 
tuit. 

Quodcunque  vi  polleat  sanguinis  circuitum 
accelerandi  aut  perturbandi  paroxysmum  ex¬ 
citare  potest,  quales  corporis  exercitationes 
omnes,  atque  animi  affectus.  Finem  versus 
advenit  morbus  sine  causa  evidente. 


DE  NATURA  MORBI,  RATIONEQUE  SIG¬ 
NOR  UM, 

'  De  natura  morbi  et  signorum  revera  valde 
manca  est  scientia ;  atque  ad  investigandam 
proximam  causam  cadaveris  sectio  parum  con¬ 
fert. 

Opiniones  diversae  de  hac  re  prolatae  sunt. 
Quidam  sibimet  persuasum  habent,  morbum 
e  spasmo  aut  cordis  nervis  distentis,  praecipue 


de  Medico- CliirurgicalTransactions,  ol.  VII. 

pendere,  dum  alii  contendunt,  originem  du¬ 
cere  ex  organico  vitio  cordis,  aut  vasorum  vi¬ 
cinorum  sanguinem  vehentium  ;  nempe  mu¬ 
tari  structuram,  plerumque  cordis  ipsius  ossi¬ 
ficatione,  aut  ejus  valvularum,  sed  magis  prae¬ 
cipue  arteriarum  coronariarum,  quarum  capa¬ 
citas  imminuta  agit,  prout  obstructio  ad  soli¬ 
tam  actionem  cordis. 

Quidam  medici,  quos  inter  Dominus  Burns, 
dicunt  oppressionis  sensum  et  anxietatem  a 
venoso  sanguine  in  cordis  regionem  congesto 
pendere,  atque  alii  dolorem  cordis  pressurae  ad 
versus  arterias  ossificatas  attribuunt.  Talis 
enim  fuit  Equitis  Everardi  Home  opinio  in 
celeberrimi  Joannis  Hunter  casu. 

Convenit  inter  omnes,  ex  organico  vitio  cor¬ 
dis  plerumque  oriri  morbum,  de  quo  agitur, 
sed  quommodo  hoc  vitium  inferre  tanta  signa 
diversa  queat,  me  omnino  ignorare  lubens  fa¬ 
teor. 

DIAGNOSIS, 

Angina,  quae  faucium  affectio  quaedam  in- 
telligitur  quaudam  habet  cum  Asthmate  simili¬ 
tudinem  et  Cynanche  a  Culleno  descripta 
omnique  specie  quam  id  genus  comprehendit. 
Sed  dignosci  facile  potest  ab  omnibus  morbis, 
quibus  fauces  sunt  proclives. 

Aliquibus  medicis  Germanis  putata  est 
etiamque  Doctore  Darwin,  veluti  Asthmatis 
species,  quorum  posteriore  Asthma  dolorificum 
appelatur;  sed  subito  acessu  paroxysmi,  et  Pec¬ 
toris  Angore  ad  brachium  tendente,  ab  Asth¬ 
mate  distinguitur. 

Sed  dignoscere  ab  aliis  speciebus  cordis  Syn¬ 
copes  haud  facile  est,  an  sit  Syncopes  species 
necne,  Cullenus  enim  celeb.  sequentem  dedit 
Syncopes  definitionem  :  "  Motus  cordis  immi- 
nutus,  vel  aliquamdiu  quiescens.”  Atque  ita 
de  Syncope  Cardiaca,  “  Sine  causa  manifesta 

saepe  rediens,  cum  palpitatione  cordis  vehe- 
menti  in  intervallis ;  ex  vitio  cordis  vel  vaso- 
“  rum  vicinoTum^^  et  ita  quoq^ue,  “  Syncope 
“  occasionalis  a  causa  manifeste  oriens,  ex  ciffec- 
“  tione  totius  systematis^ 

In  quibusdam  exemplis  haud  patet,  cordis 
actionem  imminui  aut  pro  tempore  suspendi, 
quippe  quia  cor  et  arteriae  suis  muneribus 
perfungi  videntur  sub  intermissionibus,  sed, 
cordis  affectio  sit  syncopes  causa,  vix  dubitari 
potest. 


PROGNOSIS. 


In  hoc  ac  in  aliis  morbis,  ad  sexum,  aetatem, 
atque  causas,  quibus  malum  inducitur,  respi- 
tiire  opus  est,  in  prognosin  faciendo.  Si  de 
Angina  Pectoris  site  judicamus,  semper  cre¬ 
dere  inducimur,  morbum  esse  periculi  ple- 
num.  Hoc  ita  se  habet,  si  provecta  aetate  sit 

aegrotans,  et  morbus  diu  perstiterit  cum  pa¬ 
roxysmis  frequentibus  atque  violentis,  nihil 
aliud  relinquitur,  nisi  mors  subita,  quae  ple¬ 
rumque  accidit. 

In  juvenibus,  si  ab  initio  mitescit  morbus,  et 
in  ejus  progressu  tardus,  et  haud  graves  sunt 
paroxysmi,  et  e  plethora,  aut  fluido  in  peri¬ 
cardium  effuso,  vel  e  mechanica  pressura  sub 
obesitate  oriuntur,  curationis  licet  spei  indui- 
gere,  atque  ita  prognosin  dare,  sed  caute. 

In  aliquibus  exemplis  morbus  sua  sponte 
abit ;  Unicum  vidi,”  inquit  Heberden,  in 

quo  malum  sua  sponte  finitum  est.” 

Sin  pendeat  morbus  ex  ossificatione  arteria¬ 
rum  coronariarum,  aut  aliquarum  ex  arteriis 
magnis  cordi  vicinis,  aut  ex  quodam  alio  vitio 
organico  cordis  ipsius,  tunc  patet,  haud  expec- 
tari  morbi  curationem,  et  nihil  profitura  esse 
remedia  omnia,  quae  administrantur. 

CURATIO  MORBL 

In  morbum  curando,  causas,  e  quibus  signa 
pendent,  rite  considerare  nosmet  opportet,  at¬ 
que  ad  hanc  opinionem  ita  remedia  praescri¬ 
bere  apta.  Si  ab  apoplexia  aut  hydrocephalo 
pendet,  hos  morbos  curandum  est.  Si  a  ner¬ 
vis  distensis,  hos  solvere  oportet :  si  ab  hydrope, 
aut  aqua  in  pectore,  ejus  absortionem  promo¬ 
vere  opus  est ;  si  a  dyspepsia,  aut  ulla  affectione 
ventriculi  alia,  morbo  hepatis  et  splenis,  hi 
morbi  sunt  curandi.  Sin  ossificatione  aut  alio 
cordis  vitio  organico,  vel  arteriarum  in  ejus 
vicinitate  quod  esse  causa  videtur  frequentissi- 
ma,  tunc  malum  maxime  timendum  est,  et  pa¬ 
rum  auxilii  pene  medicum  ponitur.  Attamen 
remedia  inveniuntur  paroxysmum  levare,  et 
accessum  ejus  sistere. 

Sanguinis  missio  in  paroxysmo  utilis,  si  mor¬ 
bi  signa  paroxysmum  ostendunt  cor  versus 
sanguine  accumulato  potius  induci,  quam  in- 


DE  ANGINA  PECTORIS. 


17 


solita  debilitate,  quae  aegro  adsit  tempore  : 
etiamque  secundum  Parry  principia  signa  in¬ 
feruntur  e  sanguine  in  cordis  cavis  congesto, 
atque  retento  in  vicinis  vasis,  ex  quo  fit,  ut 
debile  evadat  cor,  ex  ejus  vitio  organico,  et  in 
quiescentiam  facile  subsidat.  Quamobrem  o- 
portet,  quamvis  debilis  et  intermittens  sit  pul¬ 
sus  pro  rata  parte  signorum,  quae  adsunt  aegri- 
constitutioni ;  atque  hic  fortasse  potius  e 
vena  jugulari,  qiiam  e  brachio,  mitti  debet. 
Probabile  enim  est  plurimum  prodesse  venesec- 
tionem,  ex  qua  cor  sese  reficiat,  atque  vim  in¬ 
sitam  amissam  recuperet. 

Emetica  hanc  operationem  sequantur,  atque 
vix  dubitare  quidam  queat,  quin  sint  peruti¬ 
lia,  sanguinem  ad  superficiem  diffundendo,  at¬ 
que  cor  levando  ex  onere,  quo  opprimitur. 
Cum  quo  consilio,  vinum  Antimonii,  aut  pul¬ 
vis  Ipecacuanhae  ad  plenum  vomitum  adhi¬ 
bentur. 

Stimulantia,  cum  consilio  aegrum  excitandi 

administrantur,  sed  anceps  videtur  eorum  us¬ 
us,  ideoque  caut^  adhibentur. 

Antispasmodica  pro  paroxysmum  solvendo 
praescribuntur;  et  aether  ad  minuendum 
paroxysmum  atque  levandum  utilis  reperitur. 
Opium  quoque  hora  somni  datum  aliquando 
impedit  ne  accessio  noctu  superveniat. 

In  intervallis  paroxysmi,  aegrum  oportet 
alvum  tenere  solutam,  levibus  purgantibus,  at¬ 
que  diaeta  uti  leni,  concoctu  facile,  atque  fer- 
mentationi  haud  obnoxia  ;  et  si  ad  plethoram 
est  proclivis,  regimen  antiphlogisticum  stric¬ 
tius  adhibendum. 

Aegrotantem  e  curis  mentem  oportet  tenere 
immunem,  et  quodcunque  irritet  evitare,  et  • 
morbum  excitet,  modica  uti  exercitatione  pu¬ 
ro  in  aere,  et  omni  in  re  indulgere  quae  ani¬ 
mum  consopiat. 


FINIS. 


